সংস্কৃতিমন্ত্রক
প্রধানমন্ত্রী সবরমতি আশ্রম থেকে ‘আজাদি কা অমৃত মহোৎসব’এর উদ্বোধন করেছেন; ডান্ডি পদযাত্রার সূচনা করেছেন
আজাদি কা অমৃত মহোৎসব একটি জন মহোৎসবে পরিণত হবে : শ্রী প্রহ্লাদ সিং প্যাটেল
নয়াদিল্লী, ১২ মার্চ, ২০২১
প্রধানমন্ত্রী শ্রী নরেন্দ্র মোদী ‘আজাদি কা অমৃত মহোৎসব’ ইন্ডিয়া@৭৫-এর সূচনাপর্বের উদ্বোধন উপলক্ষ্যে আমেদাবাদের সবরমতী আশ্রম থেকে পদযাত্রার সূচনা করেছেন। গুজরাটের রাজ্যপাল শ্রী আচার্য দেবব্রত, সংস্কৃতি দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল এবং গুজরাটের মুখ্যমন্ত্রী শ্রী বিজয় রূপানী এই অনুষ্ঠানে উপস্থিত ছিলেন।
সবরমতী আশ্রমে এই উপলক্ষ্যে আয়োজিত অনুষ্ঠানে প্রধানমন্ত্রী বলেছেন, ২০২২ সালের ১৫ই আগস্টের ৭৫ সপ্তাহ আগে এই উৎসব শুরু হয়েছে, চলবে ২০২৩ সালের ১৫ই আগস্ট পর্যন্ত।
প্রধানমন্ত্রী বলেছেন, স্বাধীনতা সংগ্রাম, ৭৫ বছরের ধারণা, ৭৫ বছরের অর্জন, ৭৫-এ কি কি করা হবে এবং ৭৫এর জন্য সিদ্ধান্ত- এই ৫টি স্তম্ভের ওপর ভিত্তি করে আমাদের এগিয়ে যেতে হবে- যাতে স্বাধীনতা সংগ্রামীদের স্বপ্ন পূরণ হয় এবং তাঁদের অনুপ্রেরণায় আমরা আমাদের কর্তব্য পালন করতে পারি।
প্রধানমন্ত্রী বলেছেন, আজাদির অমৃত মহোৎসবের অর্থ হল স্বাধীনতার শক্তির অমৃত। অর্থাৎ স্বাধীনতা সংগ্রামীদের অনুপ্রেরণার অমৃত, নতুন ধারণার অমৃত এবং আত্মনির্ভরতার জন্য শপথ গ্রহণ। এটিই হল এই মহোৎসবের মূল উদ্দেশ্য।
এই সংক্রান্ত প্রেস বিজ্ঞপ্তি দেখতে নীচের লিঙ্কটি ক্লিক করুন
https://www.pib.gov.in/PressReleasePage.aspx?PRID=1704323
https://www.pib.gov.in/PressReleasePage.aspx?PRID=1704336
কেন্দ্রীয় সংস্কৃতি দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল বলেছেন ৯১ বছর পর আমরা এখন সেই জায়গায় দাঁড়িয়ে আছি যেখান থেকে গান্ধীজি ডান্ডি অভিযান শুরু করেছিলেন। কিন্তু আজকের ভারত সেদিনের থেকে সম্পূর্ণ আলাদা। নতুন আত্মনির্ভর ভারত আজ সারা বিশ্বকে যন্ত্রাংশ ও টিকা দিচ্ছে। এদেশের মানুষের কঠোর পরিশ্রম আমাদের ভবিষ্যৎ প্রজন্মের শক্তির উৎস হবে। তিনি প্রধানমন্ত্রীর বক্তব্য উল্লেখ করে জানিয়েছেন স্বাধীনতার শতবর্ষে সারা বিশ্বের কাছে আমাদের অর্জন এবং সাংস্কৃতিক গৌরব উদাহরণ হয়ে থাকবে। আজাদি কা অমৃত মহোৎসব একটি জন-মহোসৎবে পরিণত হবে এবং সর্বসাধারণের কথা বিবেচনা করে এই উৎসবের বিভিন্ন কর্মসূচির ব্যবস্থা করা হবে। এই উৎসব নাগরিকরা নিজেরাই আয়োজন করবেন।
গুজরাটের মুখ্যমন্ত্রী শ্রী বিজয় রূপানী স্বাধীনতার ৭৫তম বর্ষ উপলক্ষ্যে অমৃত মহোৎসবের সূচনা গুজরাটের মাটি থেকে করার জন্য প্রধানমন্ত্রীকে ধন্যবাদ জানিয়েছেন। আমাদের স্বাধীনতা সংগ্রামে ডান্ডি অভিযান অত্যন্ত গুরুত্বপূর্ণ ছিল। উজ্জ্বল ভবিষ্যতের ক্ষেত্রে আমাদের অতীতের ইতিহাসকে জানা অত্যন্ত জরুরি।
প্রধানমন্ত্রী এই অনুষ্ঠানে India@75 ওয়েবসাইটের উদ্বোধন করেছেন। সবরমতী আশ্রম সংরক্ষণ ও স্মারক ট্রাস্টের সঙ্গে সংস্কৃতি মন্ত্রকের যৌথ উদ্যোগে আত্মনির্ভর ইউকিউবেটর কর্মসূচিরও তিনি উদ্বোধন করেন। এই ট্রাস্ট যেসব হস্তশিল্প বিলুপ্তির দিকে এগিয়ে যাচ্ছে সেগুলিকে রক্ষা করতে উদ্যোগী হয়েছে। প্রধানমন্ত্রী এই অনুষ্ঠানে একটি চরকা অভিযানের সূচনা করেছেন। ‘ভোকাল ফর লোকাল’কে উৎসাহিত করতে ট্যুইটের মাধ্যমে প্রধানমন্ত্রী অথবা সংস্কৃতি মন্ত্রীকে জানাতে অনুরোধ করা হয়েছে, যাতে সেই তথ্য জানানোর পর ওই চরকাটি একবার ঘুরবে।
আজাদি কা অমৃত মহোৎসবের ওপর একটি স্বল্প দৈর্ঘ্যের চলচ্চিত্র প্রদর্শিত হয়েছে। অনুষ্ঠানে ডান্ডি যাত্রার গান পরিবেশিত হয়েছে। এক ভারত শ্রেষ্ঠ ভারতের ভাবনা নিয়ে ভারতের বৈচিত্রময় সংস্কৃতি অনুষ্ঠানে তুলে ধরা হয়েছে। বিখ্যাত তামিল কবি সুব্রহ্মনিয়া ভারতীর লেখা দেশাত্মবোধক গান, বঙ্কিমচন্দ্র চট্টোপাধ্যায়ের রচিত বন্দেমাতরম সহ নানান সাংস্কৃতিক আয়োজন এই অনুষ্ঠানে উপস্থাপিত হয়েছে।
ভারতের স্বাধীনতার ৭৫তম বর্ষপূর্তি উপলক্ষ্যে কেন্দ্র ‘আজাদি কা অমৃত মহোৎসব’এর আয়োজন করেছে। এই মহোৎসব জন-ভাগীদারির ভাবনায় জন-উৎসবে পরিণত হবে।